
3. pielikums informatīvajam ziņojumam
"Par valsts pārvaldes Vienotā pakalpojumu centra izveides progresu
 laika periodā no 2024. gada 1. jūlija līdz 2024. gada 30. novembrim"

Par Veselības ministrijas īstenoto ERAF projektu Nr. 2.2.1.1/17/I/028 "Veselības ministrijas un padotības iestāžu IKT centralizācijas atbalsts"

Projekta sākotnējā finansējuma apmērs: 1 544 765 EUR, t. sk. 1 313 050 euro (85 % – Eiropas Reģionālās attīstības fonda finansējums (turpmāk – ERAF)) un 231 715 euro (15 % – valsts budžeta finansējums), savukārt pēc noslēguma maksājuma pieprasījuma datiem attiecināmie izdevumi ir 1 316 589,88 euro, t. sk. 1 119 101,40 euro (85 % – ERAF finansējums) un 
197 488,48 euro (15 % – valsts budžeta finansējums). Projekta gala attiecināmie deklarētie izdevumi ir mazāki par sākotnējo projekta finansējuma apmēru.

Projekta ietvaros tika realizēti trīs galvenie mērķi:
1. Veselības ministrijas (turpmāk – VM) resora informācijas aprites un lēmumu pieņemšanas procesu pilnveidošana, izveidojot vienotu dokumentu vadības sistēmu (turpmāk – DVS) un informācijas apmaiņas vidi.
2. Vienotas resursu vadības sistēmas izveidošana VM resorā, ieviešot vadības un grāmatvedības programmu Horizon un HOP.
3. Budžeta vadības un plānošanas risinājuma programmas MicroStrategy ieviešana VM resorā.

Šī projekta ieviešanas beigu datums ir 15.03.2021., un pēdējais maksājuma pieprasījums samaksāts 10.08.2021., kā rezultātā projekta pēcuzraudzības termiņš ir līdz 10.08.2026.
Pamatojoties uz Ministru kabineta 2024. gada 22. oktobra noteikumiem 
Nr. 653 "Kārtība, kādā Valsts kase sniedz pakalpojumus valsts pārvaldes vienotā pakalpojumu centra ietvaros, un kārtība un apjoms, kādā valsts budžeta iestādes un budžeta nefinansētas iestādes kārto grāmatvedības uzskaiti Valsts kasē valsts pārvaldes vienotā pakalpojumu centra ietvaros", VM informē, ka:
1. VM resora DVS sistēma tiks lietota arī turpmāk pēc 01.01.2025.
2. VM resora vadības un grāmatvedības programma Horizon un HOP tiks izmantota līdz 31.03.2025., nodrošinot VM 2024. gada pārskata sagatavošanu.
3. VM resora budžeta vadības un plānošanas risinājuma programma MicroStrategy tiks izmantota līdz 31.12.2024., ņemot vērā Valsts kases sniegto informāciju, ka, sākot no 01.01.2025., Vienotais pakalpojumu centrs (turpmāk – VPC) nodrošinās visas VM resora budžeta vadības un plānošanas vajadzības.

	6.
	Centralizētas resora finanšu resursu un saimniecisko resursu vadības sistēmas ieviešana



VM resora vadības un grāmatvedības programmas Horizon un HOP izmantošanā līdz 31.03.2025. ir ievērota pēctecība un uzsākto centralizēto procesu turpināšana, t. i., arī turpmāk (pēc 01.01.2025.) VPC ietvaros tiks izmantota Horizon un HOP programmatūra, tikai jau augstākā informācijas un komunikācijas tehnoloģiju risinājumu kvalitātē.
[bookmark: _Hlk184110135]Ņemot vērā iepriekš minēto un sakarā ar Eiropas Savienības Atveseļošanas un noturības mehānisma plāna investīcijas 2.1.2.1.i. "Pārvaldes centralizētās platformas un sistēmas" projekta Nr. 2.1.2.1.i.0/1/23/I/VARAM/009 "Valsts pārvaldes vienota valsts finanšu resursu plānošana un pārvaldības grāmatvedības pakalpojumu nodrošinājums, vienotās resursu vadības ieviešana" īstenošanu, VM, pievienojoties VPC, netiks nodrošināta atsevišķu ERAF projekta 
Nr. 2.2.1.1/17/I/028 "Veselības ministrijas un padotības iestāžu IKT centralizācijas atbalsts" rezultātu saglabāšana un ilgtspēja vismaz piecus gadus pēc ERAF projekta īstenošanas.
Saskaņā ar Finanšu ministrijas vadlīniju Nr. 2.7. "Vadlīnijas par finanšu korekciju piemērošanu, ziņošanu par Eiropas Savienības fondu ieviešanā konstatētajām neatbilstībām, neatbilstoši veikto izdevumu atgūšanu 
2014. –2020. gada plānošanas periodā" 5. pielikuma 2. punktu ir risks, ka daļa no neturpinātu investīciju izdevumiem var tikt atzīti par neatbilstoši veiktiem izdevumiem VM īstenotajā ERAF projektā Nr. 2.2.1.1/17/I/028 "Veselības ministrijas un padotības iestāžu IKT centralizācijas atbalsts", par ko lēmumu pieņems līgumslēdzējs Centrālā finanšu un līgumu aģentūra. 
VM būtiski pārskatīt norādītās izmaksas, kas attiecināmas tikai uz tām projektu ietvaros īstenotām aktivitātēm un ieviestiem risinājumiem, kuru darbība tiks pārtraukta, pievienojoties VPC.
ERAF projekts Nr. 2.2.1.1/17/I/028 "Veselības ministrijas un padotības iestāžu IKT centralizācijas atbalsts" īstenots Eiropas Savienības fondu 2014.–2020. gada plānošanas periodā.
